譚廷襄

譚廷襄  ， 字竹厓 ， 浙江山陰人 ， 清朝政治人物 ， 同進士出身 。 道光十三年 （ 1833年 ） 進士 ， 選庶吉士 ， 散館授刑部主事 ， 再遷郎中 。 歷官直隸永平府知府 ， 保定府知府 、 順天府尹 、 刑部侍郎 。 咸豐六年 （ 1856年 ） 出爲陝西巡撫 。 咸豐七年 （ 1857年 ） 署直隸總督 。 咸豐八年 （ 1858年 ） 第二次鴉片戰爭爆發 ， 英軍攻佔大沽砲臺 ， 進軍天津 。 中英簽訂 《 天津條約 》 。 因欽差大臣僧格林沁參劾 ， 譚廷襄被革職遣戍軍臺 。 咸豐九年 （ 1859年 ） 以三品頂戴署陝西巡撫 。 時值英法聯軍進攻北京 ， 款議未定 ， 恭親王奕訢 、 文祥等奏請咸豐皇帝西巡 ， 遭譚廷襄與陝甘總督樂斌上疏反對 。 咸豐十一年 （ 1861年 ） 授山東巡撫 。 山東諸郡縣群盜蜂起 ， 捻軍自安徽入山東 ， 幅軍 、 長槍會 、 白蓮教等同時反清 。 僧格林沁大軍駐山東督剿 ， 譚廷襄率兵出省協助 ， 並督各郡縣團練防剿 。 同治元年 （ 1862年 ） 兼署河東河道總督 。 同治三年 （ 1864年 ） 入爲刑部左侍郎 ， 歷工部右侍郎兼管錢法堂事務 、 戶部左侍郎等職 。 同治五年 （ 1866年 ） 湖北巡撫曾國荃疏劾湖廣總督官文貪庸驕蹇 ， 官文罷職 ， 令廷襄署湖廣總督 。 同治六年 （ 1867年 ） 回京 ， 署吏部侍郎 ， 遷左都御史 。 再遷刑部尚書 ， 兼署吏部 。 同治九年 （ 1870年 ） 卒 ， 贈太子少保 ， 諡端恪 。